SL XM Uradni list Evropske unije C 171/27

Obvestilo uporabnikom nadzorovanih snovi v Evropski uniji ter Bolgariji in Romuniji (1), ki so dovoljene za uporabe bistvenega pomena v Skupnosti v letu 2007 v skladu z Uredbo (ES) št. 2037/2000 Evropskega parlamenta in Sveta o „snoveh, ki tanjšajo ozonski plašč“ (2)

(2006/C 171/05)

To obvestilo velja za naslednje snovi:

Skupina I: CFC 11, 12, 113, 114 in 115 Skupina II: druge popolnoma halogenirane CFC Skupina III: halon 1211, 1301 ali 2402 Skupina IV: ogljikov tetraklorid Skupina V: 1,1,1-trikloretan Skupina VI: metil bromid Skupina VII: delno halogenirane bromofluoroogljikovodike (HBFC) Skupina IX: bromoklorometan

To obvestilo je naslovljeno na uporabnike, ki nameravajo:

1. uporabljati zgoraj navedene snovi v Skupnosti za proizvodnjo inhalatorjev z odmernim ventilom (MDI – Metred Dose Inhalers),

2. pridobiti zgoraj navedene snovi za laboratorijske in analitske uporabe neposredno od proizvajalca ali z uvozom v Skupnost in ne od distributerja teh snovi znotraj Skupnosti.

Nadzorovane snovi za uporabe bistvenega pomena je mogoče pridobiti iz proizvodnje v Skupnosti in po potrebi z uvozom iz virov zunaj Skupnosti.

Sklep IV/25 pogodbenic Montrealskega protokola o snoveh, ki tanjšajo ozonski plašč, določa merila in postopek za določitev „uporab bistvenega pomena“, za katere se dovoli nadaljnja proizvodnja in poraba po postopnem opuščanju.

Člen 3(1) Uredbe (ES) št. 2037/2000, kakor je bila spremenjena z Uredbo (ES) št. 2038/2000, zahteva določitev količin za uporabe bistvenega pomena za zgoraj navedene nadzorovane snovi, ki so dovoljene v Skupnosti v letu 2007, v skladu s Sklepom IV/25 pogodbenic Montrealskega protokola.

Pogodbenice Montrealskega protokola lahko novembra 2006 sprejmejo Sklep, ki dovoli najvišje mejne vrednosti proizvodnje in porabe, potrebne za zadovoljitev uporab CFC bistvenega pomena v letu 2007 za inhalatorje z odmernim ventilom (MDI) za zdravljenje astme in kroničnih obstruktivnih pljučnih bolezni, kakor je določeno v Prilogi I v skladu s pogoji, določenimi na zasedanju pogodbenic v odstavku 2 Sklepa VII/28.

V skladu s Sklepom X/19 pogodbenic Montrealskega protokola mora biti čistost nadzorovanih snovi za laboratorijske namene najmanj 99,0 % za 1,1,1-trikloroetan ter 99,5 % za CFC in ogljikov tetraklorid. Te zelo čiste snovi in mešanice, ki vsebujejo nadzorovane snovi, se dobavljajo zgolj v vsebnikih za večkratno zapiranje, v visokotlačnih jeklenkah, manjših od treh litrov, ali v 10-mililitrskih ali manjših steklenih ampulah, na katerih mora biti jasno označeno, da tanjšajo ozonski plašč, da se lahko uporabljajo zgolj za laboratorijske in analitske namene ter da je treba uporabljene ali presežne snovi zbrati in reciklirati, če je to izvedljivo. Snovi je treba uničiti po postopkih, opisanih v členu 16(1) Uredbe, če recikliranje ni izvedljivo.

Sklep XV/8 pogodbenic Montrealskega protokola dovoli proizvodnjo in porabo, potrebno za zadovoljevanje uporabe bistvenega pomena nadzorovanih snovi, navedenih v Prilogah A, B in C (snovi v skupinah II in III) Montrealskega protokola za laboratorijske in analitske uporabe, ki so naštete v Prilogi IV k poročilu o sedmem zasedanju pogodbenic, v skladu s pogoji, določenimi v Prilogi II k poročilu šestega zasedanja pogodbenic.

Sklep XVII/10 pogodbenic Montrealskega protokola, sprejet decembra 2005, dovoli proizvodnjo in porabo metil bromida, potrebno za zadovoljevanje uporabe bistvenega pomena. Metil bromid je nadzorovana snov, navedena v Prilogi E (snovi v skupini I) Montrealskega protokola za laboratorijske in analitske uporabe, ki so naštete v Prilogi IV k poročilu o sedmem zasedanju pogodbenic, v skladu s pogoji, določenimi v Prilogi II k poročilu šestega zasedanja pogodbenic. Uporabnikom, naštetim v pododstavkih (a) in (c) odstavka 6 Sklepa VII/11 ter v Sklepu XI/15, niso dovoljene uporabe iz odstavka 2 Sklepa XVII/10.

Več informacij, vključno z besedili zgoraj navedenih sklepov (sklepi IV/25, XI/15, XV/8, XVI/16 in XVII/10), je na voljo na spletišču: http://ec.europa.eu/environment/ozone/pdf/2006_lab.pdf.

Postopki za dodelitev količin nadzorovanih snovi za zgoraj navedene uporabe bistvenega pomena, izvedeni v skladu z Uredbo (ES) št. 2037/2000 in Uredbo (ES) št. 2038/2000, so naslednji:

1. Podjetje, ki ni dobilo kvote v letu 2006 in zahteva presojo Komisije glede kvote snovi za uporabe bistvenega pomena za obdobje od 1. januarja 2007 do 31. decembra 2007, mora o tem najpozneje do 1. septembra 2006 obvestiti Komisijo na naslov: Ozone Layer Protection European Commission Directorate-General Environment Unit ENV.C.4 — Industrial Emissions & Protection of the ozone layer BU-5 2/200 Rue de la Loi 200 B-1049 Brussels Telefaks: (32-2) 292 06 92 E-naslov: env-ods@ec.europa.eu

2. Zahtevek za snovi za uporabo bistvenega pomena lahko vloži kateri koli uporabnik snovi, naštetih na začetku tega obvestila. Za CFC za uporabo v MDI mora vsak vlagatelj predložiti informacije, ki jih zahteva razpredelnica na spletišču ODS (Ozone Depleting Substances — Snovi, ki tanjšajo ozon) http://ec.europa.eu/environment/ozone/ods.htm. Za laboratorijske uporabe mora vsak vlagatelj predložiti informacije, zahtevane v obrazcu na spletišču. Kopijo zahtevka je treba poslati tudi pristojnemu organu države članice (za ustrezni naslov glej Prilogo I).

3. V skladu s postopkom, določenim v členu 18 Uredbe (ES) št. 2037/2000, bo Komisija obravnavala samo zahtevke, prejete do 1. septembra 2006.

4. Komisija bo tem uporabnikom izdala kvote in jih obvestila o uporabi, za katero so pooblaščeni, o snovi, ki jo lahko uporabljajo, in o količini zadevnih nadzorovanih snovi.

5. V skladu z zgoraj navedenim postopkom bo Komisija na podlagi sklepa obvestila vlagatelje o količinah nadzorovanih snovi, odobrenih v Skupnosti za leto 2007, za katere bo dovoljena proizvodnja in uvoz nadzorovanih snovi.

6. Tisti uporabniki, ki bodo imeli kvoto za uporabo bistvenega pomena za nadzorovano snov za leto 2006, bodo lahko vložili zahtevek pri proizvajalcu iz Skupnosti na spletišču ODS, ali po potrebi za uvozno dovoljenje pri Komisiji za nadzorovano snov do višine njihove kvote. Proizvajalec mora imeti za proizvodnjo nadzorovanih snovi dovoljenje pristojnega organa države članice, v kateri se nahaja njegova ustrezna proizvodnja za zadovoljitev teh dovoljenih zahtev. Pristojni organ države članice mora pred izdajo vsakega takega dovoljenja o tem vnaprej obvestiti Komisijo.

(1) Predmet končnega sklepa EU, potrebnega za potrditev 1. januarja 2007 kot datuma njihovega pristopa k EU.

(2) UL L 244, 29.9.2000, str. 1, kot je bila nazadnje spremenjena z Uredbo Komisije (ES) št. 29/2006, UL L 6, 11.1.2006, str. 27.